Diari Oficial de la Generalitat Valenciana


Sumari del DOGV 6272, del 21-05-2010 (2010/5371)

RESOLUCIÓ de 4 de març de 2010, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i aprovació del projecte d'execució per a la modificació de canvi de conductor a Dúplex Hawk de la línia elèctrica de 132 kV, simple circuit, ST la Nucia-ST Terra Mítica, en els termes municipals de la Nucia i Benidorm. Expedient número ATLIRE/2009/54/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6272

Data del DOGV
:   21-05-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/5371


Data del document
:   04-03-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 4 de març de 2010, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i aprovació del projecte d'execució per a la modificació de canvi de conductor a Dúplex Hawk de la línia elèctrica de 132 kV, simple circuit, ST la Nucia-ST Terra Mítica, en els termes municipals de la Nucia i Benidorm. Expedient número ATLIRE/2009/54/03. [2010/5371]  
Vist l'expedient amb referència ATLIRE/2009/54/03, incoat pel Servici Territorial d'Energia d'Alacant a instàncies de Iberdrola Distribución Eléctrica, SAU, amb domicili a efectes de notificacions al c/ Ausó y Monzó núm. 16, 5ª planta, 03233 Alacant, relatiu a la sol·licitud de 10 de setembre de 2009 sobre autorització administrativa i aprovació de projecte d'execució, per a la modificació de canvi de conductor a Dúplex Hawk de la línia elèctrica de 132 kV, simple circuit, ST La Nucia-ST Terra Mítica, en els termes municipals de la Nucia i Benidorm, província d'Alacant.  
A la mencionada petició s'adjunta el projecte d'execució firmat pel tècnic competent i visat pel col·legi oficial corresponent amb data 29 de juliol de 2009.  
Vist que el dia 19 de gener de 2010 es va publicar en el Diari Oficial de la Comunitat Valenciana l'anunci corresponent a la informació pública prevista en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, així com el que prescriu la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol, per a ser examinat el projecte de la instal·lació i formular les reclamacions que es consideraren oportunes.  
D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.  
Vist que, de conformitat amb el que establix el Decret 88/2005, de 29 d'abril, abans referit, es va remetre a les distintes administracions, organismes i empreses de servici públic o de servicis d'interés general la separata del projecte de la instal·lació sol·licitada, per afectar béns, instal·lacions, obres o servicis, centres o zones dependents d'eixos organismes, a l'efecte de donar la seua conformitat o l'oposició, i s'han remés els informes sol·licitats els quals, a continuació, es mencionen i amb el contingut que, en síntesi, s'indica:  
- L'Ajuntament de Benidorm manifesta la conformitat amb la sol·licitud de la instal·lació, i indica que haurà de traslladar-se a l'agent urbanitzador del sòl PP4/1 Ciudad Médico Residencial la resolució que, si és el cas, s'adopte.  
- Telefónica de España, SA, manifesta la conformitat condicionada al compliment de les cotes mínimes indicades en el projecte en relació al desviació de les línies telefòniques afectades per a poder complir les distàncies mínimes assenyalades.  
- Conselleria de Medi Ambient, Aigua, Urbanisme i Habitatge. Direcció Territorial d'Alacant, informa que la instal·lació no afecta cap muntanya pública, que sí que afecta terreny forestal, però que es tracta d'un canvi de conductor que no modifica el traçat actual i s'assenyalen les vies pecuàries que estan afectades, sense que siga necessària autorització per a la seua ocupació, ja que es tracta d'una línia elèctrica ja existent.  
Consten en l'expedient els informes següents:  
- Confederació Hidrogràfica del Xúquer, respecte a les afeccions de la instal·lació sobre uns quants llits públics en els termes municipals de la Nucia i Benidorm, amb les condicions que en este es contenen.  
- Diputació provincial d'Alacant. Àrea d'infraestructures, per encreuament de la carretera CV-760, Altea a la Nucia (PK 4+194) i la carretera CV-758, Benidorm a Orxeta, per Finestrat (PK 2+214), i manifesta autoritzar les mencionades afeccions, amb les condicions que conté.  
- Ajuntament de la Nucia, acord de la Junta Local dictat en l'expedient de referència 671/2008, de 18 de desembre de 2008, amb les condicions contingudes en esta.  
- Conselleria d'Infraestructures i Transport. Servici Territorial de Carreteres, sobre encreuament amb la carretera CV-70, PK 43,867 en el terme municipal de la Nucia, i consta l'autorització de l'encreuament sol·licitat amb les condicions que esta conté.  
Els indicats informes i les condicions són coneguts i acceptats per l'empresa peticionària.  
Vist que d'acord amb la sol·licitud i el projecte d'execució presentats, la finalitat que es perseguix amb la instal·lació sol·licitada és augmentar la capacitat de transport de la línia actualment existent, donada la sobrecàrrega a què està sotmesa, a fi de donar resposta a la demanda elèctrica en la zona, així com per a millorar les labors de manteniment i de revisió ara realitzades, sense tindre necessitat establir noves servituds en el territori, ja que es conserva el traçat actual.  
Vist que el Servici Territorial d'Energia d'Alacant, competent per a la instrucció de l'expedient de sol·licitud, ha informat favorablement esta.  
Vist que Iberdrola Distribución Eléctrica, SAU, està inscrita definitivament en la Secció Primera del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:   
Primer  
Atorgar autorització administrativa a Iberdrola Distribución Eléctrica, SAU, per a la modificació de canvi de conductor a Dúplex Hawk de la línia elèctrica de 132 kV, simple circuit, ST la Nucia-ST Terra Mítica, en els termes municipals de la Nucia i Benidorm, província d'Alacant i les característiques principals del qual són les següents:  
- Origen de la línia: subestació transformadora la Nucia.  
- Final de la línia: subestació transformadora Terra Mítica.  
- Tensió nominal: 132 kV (1ª categoria).  
- Tipologia constructiva: aèria.  
- Potència màxima que s'ha de transportar: 262 MVA.  
- Nombre de circuits: un.  
- Conductors: cable d'alumini-acer, tipus Dúplex Hawk, de 281,1 mm² de secció total i dos conductors per fase.  
- Cables de terra-fibra òptica: en tota la longitud porta un cable, tipus OPGW-15, amb secció total de 118,3 mm².  
- Aïllament: cadena d'aïlladors amb cadenes d'amarrament o de suspensió, de material compòsit, tipus U120AB132P.  
- Suports: metàl·lics de perfils angulars de costats iguals galvanitzats en calent i acer, de qualitats S355J2G3 i S275JR, organitzats en forma de gelosia senzilla, de base quadrada i forma troncopiramidal des de la seua base al braç inferior, prismàtica des d'este al superior i un pal metàl·lic en la part superior per al cable de terra.  
Igualment s'actuarà en els suports següents:  
- Suport núm. 1 bis (substitució). És del tipus 22E19B.  
- Suport núm. 109 bis (substitució). És del tipus 12E190.  
- Suport núm. 139 bis (substitució). És del tipus 11T140.  
- Suport núm. 145 bis (nou). De connexió amb la futura línia entrada-eixida de la ST Montebello, és del tipus 22E19B.  
A més, es duen a terme actuacions de reforçament amb perfils angulars de costats iguals galvanitzats en calent dels suports números 108; 132; 133; 134; 135; 136; 137; 138; 140; 141; 142; 143; 144; 145; 146; 147; 148; 149; 150; 151; 152, i 153.  
- Preses de terra. Sistema mixt de piques i anelles en els nous i verificació dels actuals existents.  
- Fonaments. Per mitjà de quatre massissos de formigó en massa. Tant per als troncocònics com per als de pota d'elefant, es realitzen els reforços necessaris donats els nous esforços a què estan sotmesos com a conseqüència del canvi de conductor previst.  
- Longitud total: 7.915 m.  
· Terme municipal de la Nucia: 7.016 m.  
· Terme municipal de Benidorm: 899 m.  
- Pressupost: 1.689.872'80 euros.  
D'acord amb el projecte, els números de sèrie i la identificació dels suports corresponents són els següents:  
  
De conformitat amb el que establix l'article 40 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i les autoritzacions que siguen necessàries, d'acord amb les altres disposicions que siguen aplicables i en especial les relatives a l'ordenació del territori i al medi ambient.  
Segon  
Aprovar el projecte d'execució firmat pel tècnic competent i visat pel col·legi oficial corresponent amb data 3 d'agost de 2009, i se'l sotmet a les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de sis mesos comptadors des de la notificació de la present resolució. Amb anterioritat a l'acabament de l'esmentat termini Iberdrola podrà sol·licitar la seua ampliació per mitjà de sol·licitud motivada davant d'esta Direcció General.  
3. El titular donarà compte de l'acabament de les obres al Servici Territorial d'Energia d'Alacant, a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit pel tècnic facultatiu competent, que acredite que és d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. En el cas que per a finalitzar l'execució de la instal·lació objecte del projecte, es requerisca posar una part d'esta en tensió, s'haurà de sol·licitar al Servici Territorial d'Energia d'Alacant, que establirà, si és el cas, les condicions que se li apliquen. No obstant això, transcorreguts dos mesos des de l'obtenció del certificat d'acabament parcial d'obra, sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió, i es procedirà a la seua desconnexió en el cas que ja estiguera en funcionament.  
5. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
6. La present resolució s'atorga sense perjuí de les concessions i les autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
7. Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 4 de març de 2010.- El director general d'Energia: Antonio Cejalvo Lapeña.